**LIETUVOS RESPUBLIKOS SPECIALIŲJŲ TYRIMŲ TARNYBA**

|  |
| --- |
| *TVIRTINU*  Direktoriaus pirmasis pavaduotojas  Jovitas Raškevičius  *(Parašas)* |

**AUTOMOBILIŲ NUOMOS SUPAPRASTINTO ATVIRO KONKURSO BŪDU PIRKIMO SĄLYGOS**

2025-12-12 Nr. L-01-10164

**TURINYS**

|  |  |  |
| --- | --- | --- |
| I. | BENDROSIOS NUOSTATOS |  |
| II. | PIRKIMO OBJEKTAS, PAGRINDINĖS SĄLYGOS |  |
| III. | TIEKĖJŲ PAŠALINIMO PAGRINDAI |  |
| IV. | TIEKĖJŲ GRUPĖS DALYVAVIMAS PIRKIMO PROCEDŪROSE |  |
| V. | PASIŪLYMŲ RENGIMAS, PATEIKIMAS, KEITIMAS |  |
| VI. | PASIŪLYMŲ ŠIFRAVIMAS |  |
| VII. | PASIŪLYMŲ GALIOJIMO UŽTIKRINIMAS |  |
| VIII. | PIRKIMO SĄLYGŲ PAAIŠKINIMO (PATIKSLINIMO) TVARKA |  |
| IX. | SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS |  |
| X. | TIEKĖJO PAŠALINIMAS IŠ PIRKIMO PROCEDŪRŲ |  |
| XI. | PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS |  |
| XII. | PASIŪLYMŲ VERTINIMAS |  |
| XIII. | PASIŪLYMŲ EILĖ, SPRENDIMAS DĖL LAIMĖJUSIO PASIŪLYMO IR SUTARTIES SUDARYMO |  |
| XIV. | PRETENZIJŲ, SKUNDŲ IR GINČŲ NAGRINĖJIMO TVARKA |  |
| XV. | PIRKIMO SUTARTIES SĄLYGOS |  |
| XVI. | BAIGIAMOSIOS NUOSTATOSF |  |
|  | PRIEDAI: |  |

1. Pasiūlymo forma.
2. Techninė specifikacija I pirkimo daliai.
3. Techninė specifikacija II pirkimo daliai.
4. Sutarties projektas.
5. Europos bendrasis viešųjų pirkimų dokumentas (forma).

**I. BENDROSIOS NUOSTATOS**

* 1. Lietuvos Respublikos specialiųjų tyrimų tarnyba (kodas 188659948; adresas A. Jakšto g. 6, 01105 Vilnius; tel. 8 706 63335 (toliau – perkančioji organizacija arba STT) numato įsigyti automobilių nuomą (toliau – pirkimo objektas arba prekės). PO *nėra* pridėtinės vertės mokesčio (toliau – PVM) mokėtoja.
  2. Perkančioji organizacija (toliau – PO) vykdo viešąjį pirkimą (toliau – pirkimas, Konkursas), siekdama su tiekėju sudaryti sutartį dėl pirkimo objekto pirkimo.
  3. Pirkimas vykdomas vadovaujantis Lietuvos Respublikos viešųjų pirkimų įstatymu (toliau – VPĮ), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei *Automobilių nuomos atviro konkurso būdu pirkimo sąlygomis* (toliau – Pirkimo sąlygos).
  4. Vartojamos pagrindinės sąvokos apibrėžtos VPĮ.
  5. Pirkimas vykdomas CVP IS priemonėmis. PO ir tiekėjo bendravimas bei keitimasis informacija pagal VPĮ, įskaitant skelbimų apie pirkimą ir kitų Pirkimo sąlygų, pasiūlymų siuntimą, vyksta naudojantis CVP IS. Šių nustatytų reikalavimų gali būti nesilaikoma tik išimtiniais VPĮ 22 str. 12 d. nurodytais atvejais. Pasirašant ar nutraukiant, vykdant ir keičiant sutartis, PO ir tiekėjo bendravimas ir keitimasis informacija gali vykti ne CVP IS priemonėmis.
  6. Pirkimas vykdomas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo sąlygose nenumatytiems klausimams tiesiogiai taikomos VPĮ nuostatos.
  7. PO nutrauks pradėtas pirkimo procedūras, paaiškėjus, kad buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
  8. PO taip pat gali pasinaudoti teise nutraukti pradėtas pirkimo procedūras atsiradus aplinkybėms, kurių nebuvo galima numatyti, taip pat paaiškėjus, kad Pirkimo sąlygose padaryta esminių klaidų, dėl kurių pirkimas nebetikslingas arba jį įvykdžius būtų įsigytas jos poreikių neatitinkantis pirkimo objektas.
  9. PO neatlygina tiekėjui jokių išlaidų, susijusių su Pirkimo sąlygų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi VPĮ nuostatomis PO nutraukė pirkimo procedūras.
  10. Išankstinis skelbimas apie numatomą pirkimą nebuvo paskelbtas. 2025-11-27 CVP IS buvo paskelbta Rinkos konsultacija Automobilių nuoma (CVP IS ID 5620056). Suėjus rinkos konsultacijos galiojimo terminui (2025-12-05), tiekėjų pasiūlymų dėl rinkos konsultacijos nebuvo gauta. Pirkimo sąlygos ir jų paaiškinimai bei papildymai skelbiami CVP IS adresu <https://viesiejipirkimai.lt/epps/home.do>, kartu su skelbimu apie pirkimą. PO neteikia tiekėjams Pirkimo sąlygų popierinio varianto. Tiekėjai turėtų atidžiai stebėti CVP IS skelbiamus Pirkimo sąlygų paaiškinimus bei papildymus.
  11. Pirkime PO nenumato skelbti pranešimo dėl savanoriško *ex ante* skaidrumo.
  12. Bet kokia informacija, pirkimo sąlygų paaiškinimai, pranešimai ar kitas PO ir tiekėjo susirašinėjimas yra vykdomas <https://viesiejipirkimai.lt/epps/home.do>.
  13. Perkančioji organizacija nerezervuoja teisės dalyvauti pirkime.
  14. Pirkimo sąlygos pateikiamos tik lietuvių kalba, todėl vertimus, jeigu atsiranda poreikis, tiekėjas atlieka savo lėšomis. Išaiškėjus skirtumams tarp skirtingų kalbų tekstų variantų, pagrindiniu laikomas lietuviškas Pirkimo sąlygų tekstas.
  15. Tiekėjas atsako už atidų visų Pirkimo sąlygų išnagrinėjimą, už patikimos informacijos apie visas sąlygas bei įsipareigojimus, galinčius turėti įtakos pasiūlymo kainai ar pobūdžiui, gavimą. Jei Tiekėjas laimės pirkimą, nebebus priimtas joks reikalavimas pakeisti siūlomas kainas arba sąlygas, grindžiamas klaidomis ar praleidimais.
  16. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

**1.17.** Pirkimo objekto BVPŽ kodas: 34110000-1 (Keleiviniai automobiliai).

**1.18.** Perkančioji organizacija nerengs susitikimo su tiekėjais dėl Pirkimo sąlygų paaiškinimo.

**II. PIRKIMO OBJEKTAS, PAGRINDINĖS SĄLYGOS**

|  |  |
| --- | --- |
| 1. Pirkimo objektas | Perkančioji organizacija numato įsigyti automobilių nuomą 36 (trisdešimt šešių) mėnesių laikotarpiui maksimaliai 100 000 km ridai, 3 vnt.Reikalavimai pirkimo objektui nustatyti Pirkimo sąlygų 2 ir 3 prieduose. |
| 1. Pirkimo objekto skaidymas į dalis | **Pirkimo objektas skaidomas į 2 dalis.**  **I pirkimo dalis** – automobilio nuoma 36 mėnesių laikotarpiui maksimaliai 100 000 km ridai, su galimybe pratęsti papildomam 12 mėnesių laikotarpiui ir papildomai 20 000 km ridai (papildomą ridą skaičiuojant nuo 100 000 km ridos) (techninė specifikacija pateikta Pirkimo sąlygų 2 priede), **1 vnt.**  **II pirkimo dalis** – automobilių nuoma 36 mėnesių laikotarpiui maksimaliai 100 000 (šimtas tūkstančių) km ridai, *su* galimybe pratęsti papildomam 12 mėnesių laikotarpiui ir papildomai 20 000 km ridai (papildomą ridą skaičiuojant nuo 100 000 km ridos) (techninė specifikacija pateikta Pirkimo sąlygų 3 priede), **2 vnt.**  Tiekėjas gali pateikti pasiūlymą pirmai, antrai arba abiem pirkimo dalims.  Jei abi pirkimo dalis laimės tas pats tiekėjas, PO sudarys vieną sutartį abejoms pirkimo dalims. |
| 1. Pirkimo būdas | Supaprastintas atviras konkursas. |
| 1. Pasiūlymų pateikimo terminas ir būdas | **Elektroninis pasiūlymas turi būti pateiktas CVP IS priemonėmis iki skelbime apie pirkimą nurodyto termino.** Asmeniškai, per kurjerį arba paštu gautas vokas su pasiūlymu bus grąžintas jį siuntusiam tiekėjui (pasiūlymas nenagrinėjamas). |
| 1. Pradinis susipažinimo su CVP IS priemonėmis pateiktais tiekėjų pasiūlymais (elektroninių vokų atplėšimo procedūra) posėdžio data | Nurodytas skelbime apie pirkimą.  Susipažinimas pradedamas ne anksčiau nei po 45 minučių po pasiūlymų pateikimo termino pabaigos. |
| 1. Ekonomiškai naudingiausio pasiūlymo išrinkimo kriterijus | PO neatmesti pasiūlymai bus vertinami pagal sąnaudų kriterijų, vertinant techninius pranašumus. Laimėjusiu pasiūlymu bus pripažintas tas pasiūlymas, kurio sąnaudos yra mažiausios, o kokybės kriterijus yra didžiausias. |
| 1. Sutarties įvykdymo ir paslaugų teikimo terminai | **Sutartis įsigalioja** nuo jos pasirašymo dienos ir galioja iki visiško prievolių įvykdymo pagal sutartį.  **Automobilių pristatymo terminas ir nuomos trukmė:**Automobilis (I ir II pirkimo dalims) pristatomas PO **per** **4 (keturis) mėnesius** nuo Sutarties pasirašymo dienos, **bet ne ankščiau kaip nuo 2026-05-17**. Automobilio pristatymo PO terminas gali būti pratęstas ne ilgesniam kaip 5 (penkių) mėnesių laikotarpiui (4+5), šiuo atveju Tiekėjas privalo pristatyti tos pačios klasės panašių parametrų pakaitinę transporto priemonę PO be papildomo apmokėjimo (pakaitinės transporto priemonės, suteiktos iki nuolatinio nuomojamo automobilio perdavimo dienos, naudojimas apmokamas Sutartyje fiksuotomis automobilio nuomos kainomis mėnesiui su PVM, bet šis laikotarpis į 36 mėnesių nuomos terminą neįskaičiuojamas).  **Automobilių nuomos trukmė** – 36 mėnesiai nuo automobilio perdavimo-priėmimo akto pasirašymo dienos (neįskaitant laikino pakaitinio automobilio, suteikto iki nuolatinio nuomojamo automobilio perdavimo dienos, laikotarpio), su galimybe pratęsti papildomam 12 mėnesių laikotarpiui ir papildomai 20 000 km ridai (papildomą ridą skaičiuojant nuo 100 000 km ridos).  Nuomos laikotarpis pradedamas skaičiuoti nuo automobilio, atitinkančio Pirkimo sąlygų 2 ir /arba 3 priede nurodytus techninius reikalavimus, perdavimo dienos, 36 mėnesių planuojamai iki 100 000 km ridai nuomojamam automobiliui per visą nuomos laikotarpį, su galimybe pratęsti papildomam 12 mėnesių laikotarpiui ir papildomai 20 000 km ridai (papildomą ridą skaičiuojant nuo 100 000 km ridos)  PO per 36 mėnesių nuomos laikotarpį viršijus Sutartyje nustatytą maksimalią ridą, taikomas Tiekėjo pasiūlyme nurodytas ridos viršijimo mokestis. Jeigu per 36 mėnesių nuomos laikotarpį maksimali rida nėra išnaudojama, Perkančioji organizacija turi teisę išnaudoti likusį ridos likutį Sutarties pratęsimo atveju ir papildomai panaudoti iki 20 000 km ridą. Sutartį pratęsus, Tiekėjo pasiūlyme nurodytas ridos viršijimo mokestis taikomas tuo atveju, kai PO faktiškai išnaudoja 120 000 km ridą. |
| 1. Automobilių pristatymo vieta/adresas | A. Jakšto g. 6, Vilnius. |
| 1. PO kontaktiniai asmenys įgalioti palaikyti ryšį su tiekėjais ir teikti su pirkimo procedūromis susijusius pranešimus (bet kokia informacija, pirkimo sąlygų paaiškinimai, pranešimai ar kitas PO ir Tiekėjų susirašinėjimas yra vykdomas tik CVP IS susirašinėjimo priemonėmis) | Pirkimų ir dokumentų valdymo skyriaus vyriausioji specialistė Asta Kaupaitė (tel. 0 706 62746, mob. +370 652 05880, el. paštas [asta.kaupaite@stt.t](mailto:asta.kaupaite@stt.t)), o jos nesant – STT Veiklos administravimo valdybos Pirkimų ir dokumentų valdymo skyriaus viršininkė Lijana Palšienė (tel. 0 706 68 199, el. paštas [lijana.palsiene@stt.lt](mailto:lijana.palsiene@stt.lt)). |
| 1. Pasiūlymų galiojimo užtikrinimas | Pasiūlymo galiojimo užtikrinimas nereikalaujamas. |
| 1. Apmokėjimo sąlygos | Už automobilių nuomą bus atsiskaitoma pagal pateiktas sąskaitas faktūras pavedimu, apmokėjimo terminas – 30 kalendorinių dienų nuo sąskaitų faktūrų gavimo dienos per sąskaitų administravimo bendrąją informacinę sistemą „SABIS“.  Vykdant sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis sąskaitų administravimo bendrosios informacinės sistemos „SABIS“ priemonėmis. PO elektronines sąskaitas faktūras priima ir apdoroja naudodamasi sąskaitų administravimo bendrosios informacinės sistemos „SABIS“ priemonėmis, išskyrus jeigu mobilizacijos, karo ar nepaprastosios padėties atveju yra sąskaitų administravimo bendrosios informacinės sistemos „SABIS“ pažeidimų, dėl kurių negalimas PO ir tiekėjo bendravimas ir keitimasis informacija naudojantis sąskaitų administravimo bendrąja informacine sistema „SABIS“. |
| 1. Galimybė tiekėjui prašyti, kad PO paaiškintų Pirkimo sąlygas | PO atsakys į kiekvieną tiekėjo CVP IS priemonėmis pateiktą prašymą paaiškinti Pirkimo sąlygas, jeigu prašymas gautas ne vėliau kaip prieš 4 (keturias) dienas iki pasiūlymų pateikimo termino pabaigos. PO į gautą prašymą atsakys CVP IS priemonėmis ne vėliau kaip likus 3 (trims) dienoms iki pasiūlymų pateikimo termino pabaigos. |
| 1. Pirkime taikomas kainodaros būdas | Fiksuotas įkainis. |
| 1. Pasiūlymo galiojimo terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos |
| 1. PO informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos |
| 1. PO pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |
| 1. PO, pirkimo dalyviui raštu paprašius, jam pateikia VPĮ 58 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos |
| 1. Tiekėjas turi teisę pateikti pretenziją PO, pateikti prašymą ar pareikšti ieškinį teismui ne vėliau kaip per | 5 (penkias) dienas nuo PO pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie PO priimtus sprendimus dienos, jei VPĮ nenumato reikalavimo raštu informuoti tiekėjus apie PO priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |
| 1. PO privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos |
| 1. Jeigu PO per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią PO turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. |
| 1. PO negali sudaryti sutarties anksčiau kaip po | 5 (penkių) dienų, nuo pranešimo apie sprendimą sudaryti sutartį (o jei buvo gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš PO pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. |
| 1. Jeigu suinteresuotas dalyvis paprašys PO pateikti laimėjusį pasiūlymą | VPĮ 102 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo PO dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, VPĮ 102 straipsnio 1 dalyje nustatytas terminas ir atidėjimo terminas pratęsiami vienai darbo dienai. |
| 1. Sutarties įvykdymo užtikrinimas | 1. Tiekėjui pažeidus nuomojamų automobilių Sutartyje nustatytus perdavimo terminus, Pirkėjas taiko 25,00 (dvidešimt penkių) Eur baudą už kiekvieną pavėluotą dieną už kiekvieną nepristatytą automobilį. 2. Tiekėjui nevykdant arba netinkamai vykdant sutartyje (išskyrus Sutarties specialiųjų sąlygų 9.2 punkte nurodytą atvejį) nustatytų įsipareigojimų, Pirkėjas nemoka nuomos mokesčio už laikotarpį, kuriuo nevykdomi arba netinkamai vykdomi Sutartyje nustatyti Tiekėjo įsipareigojimai ir taiko Tiekėjui 300,00 (trys šimtai eurų) Eur dydžio baudą už kiekvieną sutartinių įsipareigojimų nevykdymą arba netinkamą vykdymą ir atlygina dėl netinkamo vykdymo Pirkėjo patirtus nuostolius |
| 1. Priežastis, kodėl neperkama iš CPO | CPO nėra draudimo sąlygos civilinis ir „Kasko“, galiojantis kriminalinės žvalgybos veiklą vykdančiam subjektui; netaikomas reikalavimas: „Nuomojamo automobilio gedimo, eismo įvykio ar kito įvykio, įvykusio ne dėl Pirkėjo kaltės, atveju, jei dėl to bet kuriuo sutarties galiojimo momentu Pirkėjas ilgiau kaip vieną dieną netenka galimybės naudotis automobiliu, Tiekėjas turi suteikti be jokių papildomų mokesčių pakaitinį automobilį (sąlyga galioja ir nuomotam automobiliui esant už Lietuvos Respublikos ribų: Estijoje, Latvijoje ir Lenkijoje)“. |
| 1. Aplinkos apsaugos kriterijai | Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 11.1.2 papunkčiu (reikalavimas nustatytas Techninėje specifikacijoje) |

**III. TIEKĖJŲ PAŠALINIMO PAGRINDAI**

* 1. Su pasiūlymu teikiamas tik EBVPD, pasiekiamas adresu: <https://ebvpd.eviesiejipirkimai.lt/espd-web/>. Tiekėjas turi užpildyti PO suformuotą EBVPD XML ar pdf formatu (Pirkimo sąlygų 5 priedas).
  2. Atskirą EBVPD pildo:
     1. tiekėjas;
     2. kiekvienas tiekėjų grupės narys (jeigu pasiūlymą teikia tiekėjų grupė);
     3. kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį;
     4. pasiūlymo teikimo metu žinomi subtiekėjai (jeigu PO nustato reikalavimus dėl subtiekėjų pašalinimo pagrindų).
     5. fiziniai asmenys, kuriuos tiekėjas ketina įdarbinti Pirkimo laimėjimo atveju ir kurių pajėgumais tiekėjas remiasi pagal VPĮ 49 (kvazisubtiekėjai) (jeigu PO nustato reikalavimus dėl fizinių asmenų, kurių kvalifikacija tiekėjas remiasi ir kuriuos, pirkimo laimėjimo atveju, tiekėjas ketina įdarbinti, pašalinimo pagrindų).
     6. EBVPD pildomas jį įkėlus interneto svetainėje <http://ebvpd.eviesiejipirkimai.lt/espd-web/>. Tiekėjas, pildydamas EBVPD, laukelyje *„Procedūros tipas“* turi pasirinkti „Atvira“. Teikdamas pasiūlymą CVP IS priemonėmis šį užpildytą ir pasirašytą (išskyrus jei visą pasiūlymą elektroniniu parašu pasirašo EBVPD turintis pasirašyti asmuo) EBVPD tiekėjas turi pridėti kartu su kitais pasiūlymo dokumentais (pasiūlymo pateikimo skiltyje „Prisegti dokumentus“).
  3. PO su pasiūlymu nereikalauja pateikti lentelėje nurodytų pašalinimo pagrindų nebuvimą įrodančių dokumentų. Šių dokumentų prašoma tik iš ekonomiškai naudingiausią pasiūlymą pateikusio tiekėjo prieš nustatant laimėjusį pasiūlymą. Vis dėlto, PO bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą.
  4. PO tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš Pirkimo sąlygose nustatytų tiekėjo pašalinimo pagrindų, išskyrus VPĮ 46 straipsnio 10 dalyje nustatytus atvejus (tačiau atsižvelgiant į VPĮ 46 straipsnio 11 ir 12 dalių nuostatas).
  5. PO, priimdama sprendimus dėl tiekėjo pašalinimo iš pirkimo procedūros VPĮ 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, VPĮ 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija.
  6. Priimant sprendimus dėl tiekėjo pašalinimo iš pirkimo procedūros VPĮ 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 straipsnius skelbiamą informaciją.
  7. PO visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai.
  8. Dėl dokumentų, kuriuos turi pateikti užsienio šalių tiekėjai, informaciją PO pasitikrina „e-Certis“, adresu <https://ec.europa.eu/tools/ecertis/>.
  9. PO nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji:

**3.9.1.** turi galimybę susipažinti su šiais dokumentais ar informacija **tiesiogiai ir neatlygintinai** prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;

**3.9.2.** šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje žemiau esančios lentelės eilutėje).

* 1. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:
     1. priesaikos deklaracija;
     2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

**3.11.** Tiekėjas pašalinamas iš pirkimo procedūros, jeigu atitinka bent vieną tiekėjo pašalinimo pagrindą, nurodytą 1 lentelėje:

**1 lentelė. Tiekėjo pašalinimo pagrindų lentelė**

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| **3.11.1.** | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar dėl asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų PO reikalaus tik turėdama pagrįstų abejonių dėl tiekėjo patikimumo.  Kilus abejonėms, iš Lietuvoje įsteigtų subjektų prašoma pateikti:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[1]](#footnote-1).   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas PO prašymu turės pateikti pašalinimo pagrindų nebuvimą patvirtinančius dok*umentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| **3.11.2.** | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis**  EBVPD III dalies D2 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **3.11.3.** | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra PO, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba PO turi kitų įrodymų apie šių įsipareigojimų nevykdymą.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos **struktūrinis** padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, PO reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo. Užtenka pateikto EBVPD.  1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-2).   Nurodyti dokumentai turi būti išduoti ne anksčiau kaip **120 dienų** iki *tos dienos, kai tiekėjas PO prašymu turės pateikti pašalinimo pagrindų nebuvimą patvirtinančius dok*umentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. PO savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių PO neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[3]](#footnote-3).   Nurodyti dokumentai turi būti išduoti ne anksčiau kaip **120 dienų** iki *tos dienos, kai tiekėjas PO prašymu turės pateikti pašalinimo pagrindų nebuvimą patvirtinančius dok*umentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| **3.11.4.** | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir PO dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **3.11.5.** | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar PO sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **3.11.6.** | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **3.11.7.** | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir PO gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/melaginga-informacija-pateikusiu-tiekeju-sarasas-3> |
| **3.11.8.** | Tiekėjas pirkimo metu ėmėsi neteisėtų veiksmų, siekdamas daryti įtaką PO sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką PO sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir PO gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| **3.11.9.** | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas PO, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas PO sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| **3.11.10**. | Tiekėjas yra padaręs rimtą profesinį pažeidimą, dėl kurio PO abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/> |
| **3.11.11.** | Tiekėjas neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. Vadovaujantis Lietuvos Respublikos mokesčių administravimo įstatymo 401 straipsnio 1 dalyje nustatytais terminais, jie skaičiuojami nuo Mokesčių administravimo įstatymo 401 straipsnio 1 dalyje nurodytų pažeidimų padarymo dienos, tačiau visais atvejais šie terminai negali būti ilgesni negu 3 metai. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| **3.11.12.** | Tiekėjas yra padaręs rimtą profesinį pažeidimą, dėl kurio PO abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

**2 lentelė. Kvalifikacinių reikalavimų lentelė**

|  |  |  |
| --- | --- | --- |
| **Eil. Nr.** | **Kvalifikacinis reikalavimas** | **Atitikimą kvalifikaciniams reikalavimams įrodantys dokumentai** |
| **Reikalavimas taikomas I ir II pirkimo objekto daliai** | | |
| **3.11.13.** | Tiekėjas per paskutinius 5 metus iki pasiūlymo pateikimo termino pabaigos arba per laiką nuo tiekėjo įregistravimo dienos (jeigu tiekėjas veiklą vykdė mažiau nei 5 metus) turi būti savo jėgomis sėkmingai įvykdęs bent vieną lengvųjų automobilių nuomos sutartį, kurios vertė yra ne mažesnė kaip 30000,00 Eur su PVM (I pirkimo daliai); 65000,00 Eur su PVM (II pirkimo daliai). | Pateikiama kart su pasiūlymu: pagrindinių per paskutinius 5 metus suteiktų paslaugų sąrašas, kuriame nurodytos paslaugų teikimo datos ir paslaugų gavėjai (tiek viešieji, tiek privatieji) ir sutarties vertė.  Kartu turi pateikti **Užsakovų pažymas**, kuriose būtų nurodytos suteiktų paslaugų datos, paslaugų gavėjai, sutarties vertė ir ar paslaugos buvo suteiktos tinkamai. **Pateikiama skaitmeninė dokumento kopija.**  Dokumentus pateikia tiekėjas arba bent vienas tiekėjų grupės narys, jeigu pasiūlymą teikia ūkio subjektų grupė, arba ūkio subjektas, kurio pajėgumais remiasi tiekėjas, pagal jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys pirkimo sutarties dalį.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinamos` būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas. |

**IV. TIEKĖJŲ GRUPĖS DALYVAVIMAS PIRKIMO PROCEDŪROSE**

* 1. Jei Pirkimo procedūrose dalyvauja tiekėjų grupė, įskaitant laikiną tiekėjų grupę, ji pateikia jungtinės veiklos sutartį arba tinkamai patvirtintą jos kopiją (pateikiama dokumento skaitmeninė kopija). Jungtinės veiklos sutartyje privalo būti nurodyta:
     1. tiekėjų grupės sudėtis, t. y. sutarties šalys;
     2. kiekvienos šios sutarties šalies įsipareigojimai vykdant numatomą su PO sudaryti Pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą Pirkimo sutarties vertę;
     3. solidari visų šios sutarties šalių atsakomybė už prievolių PO nevykdymą;
     4. tiekėjų grupės paskirtas bendras atstovas arba vadovaujantis narys, kuris atstovauja tiekėjų grupei (su kuo PO turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją);
     5. aiškiai nurodytas jungtinės veiklos partnerių įgaliojimas vienam iš partnerių (jungtinės veiklos sutarties atsakingam/pagrindiniam partneriui) tvarkyti bendrus reikalus, susijusius su Pirkimu, įskaitant, bet neapsiribojant – pateikti pasiūlymą PO, pateikti, laimėjus Pirkimą – partnerių vardu sudaryti sutartį, teikti sąskaitas PO bei priimti PO atsiskaitymus bei atlikti kitus veiksmus.
  2. PO nereikalauja, kad tiekėjų grupės pateiktą Pasiūlymą pripažinus geriausiu ir PO pasiūlius sudaryti pirkimo sutartį, ši tiekėjų grupė įgautų tam tikrą teisinę formą.
  3. Į CVP IS priemonėmis pateiktus PO klausimus atsako įgaliotas bendrą pasiūlymą pateikti tiekėjas.
  4. Jei bendrą pasiūlymą pateikia ūkio subjektų grupė arba remiamasi kitų ūkio subjektų pajėgumais (subtiekėjas), šių Pirkimo sąlygų 3.11.1-3.11.12 papunkčiuose nustatytus pašalinimo pagrindų nebuvimo reikalavimus turi atitikti ir pateikti nurodytus dokumentus kiekvienas ūkio subjektų grupės narys ar subtiekėjas.
  5. Jei tiekėjas Pirkimo sutarties vykdymui ketina pasitelkti subtiekėjus, pasiūlyme turi būti nurodyta, kuriai Pirkimo sutarties daliai jis ketina pasitelkti subtiekėjus ir kokius subtiekėjus jis pasirinko. Subtiekėjai privalo atitikti šiose Pirkimo sąlygose nustatytus pašalinimo pagrindų nebuvimo reikalavimus, kurių atitikimą patvirtinančius dokumentus subtiekėjai privalo pateikti kartu su tiekėju.

**V.** **PASIŪLYMŲ RENGIMAS, PATEIKIMAS, KEITIMAS**

* 1. Pasiūlymai turi būti pateikiami tik elektroninėmis priemonėmis, naudojant CVP IS. Pasiūlymai pateikti popierinėje formoje vokuose bus grąžinami neatplėšti tiekėjams ar grąžinami registruotu laišku ir nebus vertinami.
  2. Pasiūlymas turi būti pateiktas iki skelbime nurodyto pasiūlymų pateikimo termino pabaigos, o jeigu skelbime nurodytas pasiūlymų pateikimo terminas buvo pratęstas – iki pratęsto termino pabaigos. PO neatsako dėl pasiūlymų, kurie nebuvo gauti ar buvo gauti pavėluotai dėl tiekėjo ryšių ir telekomunikacinių priemonių, CVP IS darbo sutrikimų ar kitų nenumatytų atvejų. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pasiūlymai, gauti po nustatytos pasiūlymų pateikimo termino pabaigos, bus laikomi negautais ir nebus vertinami. Sutrikus CVP IS veikimui, tiekėjai turi imtis veiksmų, numatytų *Rekomendacijose dėl veiksmų, kurių turėtų imtis pirkimo vykdytojai ir tiekėjai, sutrikus Centrinės viešųjų pirkimų informacinės sistemos veikimui*, patvirtintose Viešųjų pirkimų tarnybos direktoriaus 2018 m. kovo 15 d. įsakymu Nr. 1S-31.
  3. Tiekėjo pasiūlymas bei kita korespondencija pateikiama lietuvių kalba. Jeigu pateikiami užsienio kalbomis surašyti dokumentai ar jų kopijos, kartu turi būti pateikti patvirtinti vertėjo parašu ir vertimo biuro antspaudu arba tiekėjo ar jo įgalioto asmens parašu ir antspaudu (jei turi) dokumentų vertimai į lietuvių kalbą. Tiekėjo pateiktos nuorodos į prekių gamintojo puslapyje esantį prekių aprašymą ir nuorodos į technines specifikacijas (ar kartu su pasiūlymu pateikiamas prekės aprašymas ar/ir techninės specifikacijos) gali vesti į informaciją, kuri turi būti pateikiama lietuvių arba anglų kalba.
  4. Pasiūlymus elektroninėmis priemonėmis gali teikti tik tiekėjai, registruoti CVP IS adresu: [https://viesiejipirkimai.lt/epps/home.do. Registracija CVP IS yra nemokama.](https://viesiejipirkimai.lt/epps/home.do.%20%20Registracija%20CVP%20IS%20yra%20nemokama.)
  5. Visi dokumentai, patvirtinantys tiekėjų pašalinimo pagrindų nebuvimą, bei visi kiti kartu su pasiūlymu pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc, docx ir kt.).
  6. Tiekėjas (fizinis ar juridinis asmuo) gali pateikti PO tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar Tiekėjų grupės narys (jungtinės veiklos sutarties šalis). Jei tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė raštu popierinėje formoje ir naudodamasis CVP IS priemonėmis.
  7. PO neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvus pasiūlymas (alternatyvūs pasiūlymai) bus atmesti.
  8. Tiekėjas prisiima visus kaštus, susijusius su pasiūlymo rengimu ir įteikimu. PO nėra atsakinga ar įpareigota dėl šių kaštų. PO neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.
  9. **Tiekėjo pasiūlyme turi būti:**
     1. **įgaliojimas ar kitas dokumentas, suteikiantis teisę pasirašyti tiekėjo pasiūlymą, kai pasiūlymą kvalifikuotu parašu pasirašo ne juridinio asmens vadovas, o jo įgaliotas asmuo;**
     2. **pateiktas EBVPD, pakeičiantis kompetentingų institucijų išduodamus dokumentus ir preliminariai patvirtinantis, kad tiekėjas atitinka Pirkimo sąlygose nustatytus reikalavimus. Jeigu tiekėjas remiasi subtiekėjo pajėgumais arba pasiūlymą teikia tiekėjų grupė – kiekvienas subtiekėjas ar tiekėjų grupės narys tokį dokumentą privalo teikti atskirai**;
     3. **informacija apie pasiūlymo atitikimą techniniams reikalavimams, parengta pagal Pirkimo sąlygų 2 ir / arba 3 prieduose pateiktą formą;**
     4. **Pirkimo sąlygų 13.11.13 papunktyje nurodyti dokumentai;**
     5. **Tiekėjas kartu su pasiūlymu privalo pateikti PO dokumentus (brošiūras) arba internetinę nuorodą, kurioje skelbiama oficiali informacija apie siūlomą automobilį (informacija gali būti pateikta anglų kalba).**
     6. **kiti Pirkimo sąlygose prašomi pateikti dokumentai.**
  10. Pateikdamas pasiūlymą, tiekėjas patvirtina, jog atidžiai perskaitė ir susipažino su Pirkimo sąlygomis, taip pat patvirtina, kad pateiktas pasiūlymas visiškai atitinka Pirkimo sąlygose nustatytus reikalavimus perkamam objektui ir kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
  11. Tiekėjas pasiūlyme turi aiškiai nurodyti, kuri pasiūlymo informacija yra **konfidenciali**, vadovaujantis VPĮ 20 straipsniu. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. Konfidencialia informacija negali būti laikomos pasiūlymo charakteristikos, į kurias turi būti atsižvelgiama vertinant pasiūlymus, taip pat informacija, nurodyta VPĮ 20 straipsnio 2 dalyje. PO kilus abejonių, ar konkreti informacija pagrįstai nurodyta konfidencialia, privalo kreiptis į tiekėją, prašydama pagrįsti informacijos konfidencialumą. Jeigu tiekėjas per PO nurodytą terminą (kuris negali būti trumpesnis kaip 3 darbo dienos) nepateiks tokių įrodymų arba nepateiks pagrįstų argumentų ir (ar) įrodymų, jog informacija pagrįstai nurodyta kaip konfidenciali, bus laikoma, kad tokia informacija yra nekonfidenciali. Gavusi pirkime dalyvaujančio tiekėjo prašymą susipažinti su tiekėjo pasiūlymu, kuriame nurodyta konfidenciali informacija, PO suteiks tiek informacijos, kiek reikia tiekėjui sprendžiant dėl poreikio ginti savo teisėtus interesus (kiekvienu konkrečiu atveju individualiai) (pavyzdžiui, pateikdama pasiūlymo aspektų santrauką ir jų technines charakteristikas, taip, kad nebūtų galima nustatyti konfidencialios informacijos). Jei tiekėjo pasiūlyme nurodyta konfidenciali informacija, PO vertinimu, nėra konfidenciali, prieš supažindindama kitą tiekėją su tokiu pasiūlymu, ji apie tokius savo ketinimus informuos konfidencialią informaciją pasiūlyme nurodžiusį tiekėją.
  12. PO, Lietuvos Respublikos specialiųjų tyrimų tarnybos viešųjų pirkimų komisija (toliau – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Tiekėjas negali viešai skelbiamos arba visuomenei lengvai prieinamos informacijos nurodyti kaip konfidencialios.
  13. Pasiūlyme nurodoma Pirkimo objekto kaina pateikiama eurais turi būti išreikšta ir apskaičiuota taip, kaip nurodyta šių Pirkimo sąlygų 1 priede. Apskaičiuojant kainą, turi būti atsižvelgta į visą šiose pirkimo sąlygose nurodytą Pirkimo objekto kiekį ir apimtį, kainos sudėtines dalis, techninės specifikacijos reikalavimus, automobilių pristatymą ir pan.Į kainą turi būti įskaičiuotos visos tiekėjo numatytos ir nenumatytos išlaidos, taip pat ir išlaidos už sąskaitų PO pateikimą per sąskaitų administravimo bendrąją informacinę sistemą „SABIS“, bei visi mokesčiai, įskaitant PVM, t. y. išlaidos, apimančios viską, ko reikia visiškam ir tinkamam sutarties įvykdymui. Kaina turi būti pateikta suapvalinta iki 2 (dviejų) skaitmenų po kablelio.
  14. Į automobilio nuomos mokestį turi būti įskaičiuotos visos su automobilio nuoma susijusios išlaidos: Tiekėjo mokami mokesčiai, **taip pat** visos su Automobilio nuoma susijusios Tiekėjo išlaidos, t. y. automobilio registravimo, pristatymo, periodinio techninio aptarnavimo, valstybinės techninės apžiūros, apdraudimas privalomuoju vairuotojų (automobilio) civilinės atsakomybės draudimu ir KASKO draudimu, be išskaitos mokesčio (frančizės), galiojančiu kriminalinės žvalgybos veiklą vykdančiam subjektui, išlaidos, **taip pat** visos remonto (įskaitant ir garantinį remontą ir techninės priežiūros išlaidos nepriklausomai nuo to, ar tiekėjas pasinaudoja gamintojo suteikta garantija) bei eksploatacinių skysčių papildymą, išskyrus stiklų apiplovimo skystį ir degalus, sezoninių ratų keitimo, balansavimo ir sandėliavimo, žieminių padangų (naujų) komplekto įsigijimo išlaidos bei visi mokesčiai ir rinkliavos, kurie galioja Sutarties vykdymo metu, taip pat pakaitinio automobilio suteikimo nuomojamo automobilio gedimo, eismo ar kito įvykio, ar aplinkybių atveju, jei ilgiau kaip vieną dieną netenka Pirkėjas galimybės naudotis Automobiliu, atsižvelgiant į tai, kad pakaitinis automobilis turi būti apdraustas privalomuoju vairuotojų (automobilio) civilinės atsakomybės draudimu ir KASKO draudimu be išskaitos mokesčio (frančizės), taip pat pakaitinio automobilio suteikimoišlaidos (*pakaitinio automobilio suteikimo sąlyga galioja STT esant tiek Lietuvoje, tiek ir už Lietuvos Respublikos ribų – Estijoje, Latvijoje ir Lenkijoje)*.
  15. Pasiūlymas galioja jame tiekėjo nurodytą laiką. **Pasiūlymas turi galioti ne trumpiau kaip nurodyta Pirkimo sąlygų 2.14 papunktyje.** Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta Pirkimo sąlygose.
  16. Kol nesibaigė pasiūlymų galiojimo laikas, PO turi teisę prašyti, kad tiekėjai pratęstų jų galiojimą iki konkrečiai nurodyto laiko.
  17. PO turi teisę pratęsti pasiūlymų pateikimo terminą. Apie naują pasiūlymų pateikimo terminą PO paskelbia CVP IS bei išsiunčia visiems pranešimą tiekėjams, kurie prisijungė prie pirkimo.
  18. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Suėjus pasiūlymų pateikimo terminui atšaukti ar pakeisti pasiūlymo nebus galima.
  19. Pateikiant atitinkamų dokumentų skaitmenines kopijas ir pasiūlymą pasirašant tiekėjo vadovo arba jo įgalioto asmens saugiu elektroniniu parašu, yra deklaruojama, kad kopijos yra tikros. PO pasilieka sau teisę prašyti dokumentų originalų.

# **VI. PASIŪLYMŲ ŠIFRAVIMAS**

* 1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
     1. iki pasiūlymų pateikimo termino pabaigos,naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina ir (ar) sąnaudos). Instrukciją, kaip tiekėjui užšifruoti pasiūlymą, galima rasti Viešųjų pirkimų tarnybos [interneto svetainėje](http://vpt.lrv.lt/uploads/vpt/documents/files/uzsifravimo_instrukcija.pdf).
     2. **per 45 min. nuo pasiūlymų pateikimo termino pabaigos CVP IS susirašinėjimo priemonėmis** pateikti slaptažodį, su kuriuo PO galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: PO elektroninio pašto adresais, nurodytais Pirkimo sąlygų 2.9 papunktyje arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su PO pirkimo sąlygų 2.9 papunktyje nurodytais telefono numeriais ir (arba) kitais būdais).
     3. tiekėjui užšifravus visą pasiūlymą ir iki pradinio susipažinimo su pasiūlymu procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi PO negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina ir (ar) sąnaudos, o kitus pasiūlymo dokumentus pateikė neužšifruotus – PO tiekėjo pasiūlymą atmeta kaip neatitinkantį Pirkimo dokumentuose nustatytų reikalavimų (tiekėjas nepateikė pasiūlymo kainos ir (ar) sąnaudų).

**VII. PASIŪLYMŲ GALIOJIMO UŽTIKRINIMAS**

* 1. PO nereikalauja pasiūlymo galiojimo užtikrinimo.

**VIII.** **PIRKIMO SĄLYGŲ PAAIŠKINIMO (PATIKSLINIMO) TVARKA**

* 1. Tiekėjai turi būti aktyvūs ir pateikti klausimus ar paprašyti paaiškinti Pirkimo sąlygas iš karto juos išanalizavę, atsižvelgdami į tai, kad terminas, skirtas pateikti klausimams ir prašymams, yra ribotas. Pirkimo sąlygų paaiškinimai ir patikslinimai skelbiami CVP IS priemonėmis ir siunčiami prašymą pateikusiam bei visiems prie pirkimo prisijungusiems tiekėjams, neatskleidžiant prašymą pateikusio tiekėjo tapatybės. Jei paaiškinimai ar patikslinimai teikiami PO iniciatyva jie skelbiami CVP IS priemonėmis bei apie juos informuojami prie pirkimo prisijungę tiekėjai. Tiekėjui prieš teikiant pasiūlymą rekomenduojama pasitikrinti, ar PO nėra paskelbusi Pirkimo sąlygų paaiškinimų, patikslinimų, o ir jei tokių yra, pasitikrinti, ar anksčiau pateiktas pasiūlymas atitinka naujausius paskelbtus reikalavimus ir, ar reikia patikslinti pasiūlymą.
  2. PO ir tiekėjų paklausimai ir atsakymai vieni kitiems, atliekant viešųjų pirkimų procedūras, turi būti parašyti lietuvių kalba. PO visus gautus paklausimus ir visus atsakymus į juos, visus kitus Pirkimo sąlygų paaiškinimus ir patikslinimus skelbs CVP IS, kurioje skelbiami visi šio viešojo pirkimo dokumentai.
  3. Tiekėjas gali paprašyti, kad PO paaiškintų pirkimo dokumentus. PO atsakys į kiekvieną tiekėjo CVP IS priemonėmis pateiktą prašymą paaiškinti Pirkimo sąlygas, jeigu prašymas gautas laikantis Pirkimo sąlygų 2.18 papunktyje nurodytų terminų. PO, atsakydama tiekėjui, nenurodys, iš ko gavo prašymą. Tiekėjai turėtų būti aktyvūs ir pateikti klausimus ar paprašyti paaiškinti Pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
  4. Jei PO paaiškinimų ar patikslinimų nepateikia iki Pirkimo sąlygų 2.18 papunktyje nurodyto termino (tiekėjui laiku pateikus prašymą paaiškinti, patikslinti), pasiūlymų pateikimo terminas yra nukeliamas ne trumpesniam laikui nei tiek, kiek vėluojama juos pateikti.
  5. Nesibaigus pasiūlymų pateikimo terminui, PO savo iniciatyva gali paaiškinti (patikslinti) Pirkimo sąlygas, o paskelbta informacija tikslinama patikslinant skelbimą bei vadovaujantis protingumo kriterijumi, pratęsiant pasiūlymų pateikimo terminą. Apie pasiūlymų pateikimo termino nukėlimą pranešama patikslinant skelbimą apie pirkimą, paskelbiat CVP IS, išsiunčiant pranešimus tiekėjams, kurie prisijungė prie pirkimo.
  6. Jeigu PO patikslina pirkimo sąlygas, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta Pirkimo sąlygų versija ir naujausiais Pirkimo sąlygų paaiškinimais bei patikslinimais.
  7. PO, paaiškindama ar patikslindama Pirkimo sąlygas, privalo užtikrinti tiekėjų anonimiškumą, t. y. užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.
  8. Bet kokia informacija, Pirkimo sąlygų paaiškinimai, pranešimai ar kitas PO ir tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę tiekėjai).

**IX. SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS**

* 1. Pradinis susipažinimo su CVP IS priemonėmis pateiktais tiekėjų pasiūlymais (elektroninių vokų atplėšimo procedūra) Komisijos posėdis įvyks pirkimo sąlygų 2.5 papunktyje nurodytu metu.
  2. Susipažinimo su pasiūlymais Komisijos posėdyje tiekėjai nedalyvauja ir PO neteikia informacijos tiekėjams apie pasiūlymus pateikusius tiekėjus, pasiūlytas kainas.
  3. Tiekėjai nedalyvauja Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros.
  4. PO Komisijos posėdžiuose stebėtojo teisėmis dalyvauti valstybės ir savivaldybių institucijų ar įstaigų atstovų nekvies.

**X. TIEKĖJO PAŠALINIMAS IŠ PIRKIMO PROCEDŪRŲ**

* 1. PO pašalina tiekėją iš pirkimo procedūros, jeigu patikrinusi ar kitu būdu sužinojusi, nustato pašalinimo pagrindą, vadovaujantis Pirkimo sąlygų 3.11 papunktyje nurodytų pašalinimo pagrindų ir kvalifikacijos reikalavimų sąrašu ir VPĮ 46 straipsniu.
  2. PO nepašalins tiekėjo, neatitinkančio tam tikrų jam keliamų reikalavimų, iš pirkimo procedūros, jei jis tenkins sąlygas, nustatytas VPĮ 46 straipsnio 3 ir 8 dalyse.

**XI. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

* 1. Pasiūlymus vertins Komisija. Pasiūlymų techniniams duomenims įvertinti gali būti pasitelkti ekspertai (vertinamo objekto žinovai). Pasiūlymai bus vertinami tiekėjams ir (ar) jų įgaliotiesiems atstovams nedalyvaujant.
  2. Atlikusi pradinį susipažinimą su pasiūlymais, Komisija:
     1. įvertina, ar pasiūlymai atitinka Pirkimo sąlygose nustatytus, su pirkimo objektu nesusijusius, reikalavimus, įskaitant nuostatas dėl alternatyvių pasiūlymų teikimo;
     2. remiantis EBVPD patikrina ar pasiūlymą pateikęs tiekėjas (ūkio subjektai, kurių pajėgumais tiekėjas remiasi ir subtiekėjai – jei taikoma) neatitinka Pirkimo sąlygose nustatytų pašalinimo pagrindų bei ar atitinka, jeigu taikytina, Pirkimo sąlygose nustatytus kvalifikacijos reikalavimus ir, jeigu taikytina, kokybės vadybos sistemos ir aplinkos apsaugos vadybos sistemos standartus ir, priėmusi sprendimą dėl kiekvieno tiekėjo atitikties reikalavimams, apie šio patikrinimo rezultatus raštu informuoja kiekvieną tiekėją per Pirkimo sąlygose nustatytą terminą, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie tiekėjai, dėl kurių nenustatyti pašalinimo pagrindai, kurie atitinka PO keliamus kvalifikacijos reikalavimus (jeigu taikoma) ir, jeigu taikoma, kokybės vadybos ir (arba) aplinkos apsaugos vadybos sistemos standartus, nediskriminacines taisykles;
     3. nagrinėja, vertina ir palygina pirkimo dalyvių pateiktus pasiūlymus, vadovaudamasi Pirkimo sąlygų nuostatomis.
     4. įvertina, ar tiekėjų pasiūlytos kainos ir (ar) sąnaudos nėra per didelės, PO nepriimtinos. Taikomos VPĮ 45 straipsnio 1 dalies 5 punkto nuostatos;
     5. tikrina, ar nebuvo pasiūlyta neįprastai maža kaina. Jeigu pasiūlymo kaina ir (ar) sąnaudos atrodo neįprastai mažos, CVP IS susirašinėjimo priemonėmis kreipiasi į tiekėją (supaprastinto pirkimo atveju – gali kreiptis į visus arba tik į ekonomiškai naudingiausią pasiūlymą pateikusį tiekėją), kad šis per jos nustatytą protingą terminą, pagrįstų pasiūlyme nurodyto pirkimo objekto ar jo sudedamųjų dalių kainą ir (ar) sąnaudas;
     6. kreipiasi į ekonomiškai naudingiausią pasiūlymą pateikusį tiekėją dėl aktualių dokumentų, patvirtinančių EBVPD nurodytą informaciją, pateikimo, jei, jų nebuvo paprašyta ir nebuvo įvertinta ankstesniuose pirkimo procedūros etapuose ir (arba) vadovaujantis Pirkimo sąlygomis šių dokumentų nereikalaujama.
  3. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, PO gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis ([Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr)).
  4. PO, pasiūlymo vertinimo metu radusi pasiūlyme nurodytos kainos apskaičiavimo klaidų, privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis. Jei tiekėjas per PO nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo dokumentuose nustatytų reikalavimų.
  5. Pašalinimo pagrindų nebuvimo ir kvalifikacijos duomenų (jei taikoma) patikslinimai, pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai pateikiami tik CVP IS susirašinėjimo priemonėmis.
  6. PO gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Pirkimo sąlygų reikalavimais, pasiūlymas turi būti atmestas (ši nuostata netaikoma, jeigu PO ketina pasinaudoti VPĮ 63 straipsnio 1 dalies 2 punkte nustatyta skelbiamų derybų sąlyga, kai leidžiama pakartotinai nebeskelbti skelbimo, taip pat tais atvejais, kai tiekėjo pasiūlyme nurodyta kaina viršija pirkimui skirtas lėšas, o ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir PO pirkimo sąlygose nėra nurodžiusi pirkimui skirtos lėšų sumos (išskyrus atvejus, kai atmetami visi gauti pasiūlymai).
  7. Tiekėjo pateiktas pasiūlymas yra atmetamas ir tiekėjas pašalinamas iš pirkimo procedūros, jeigu yra bent viena iš šių sąlygų:
     1. tiekėjas Komisijos prašymu nepratęsia pasiūlymo galiojimo;
     2. tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio;
     3. tiekėjas turi būti pašalintas vadovaujantis Pirkimo sąlygų nuostatomis dėl pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, arba pasitelkia subtiekėją ir jiems pagal Pirkimo sąlygas, keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir PO nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą;
     4. tiekėjas neatitinka Pirkimo sąlygose nustatytų kvalifikacijos reikalavimų (jei taikoma) ir (ar), jeigu taikoma, kokybės vadybos sistemos ir aplinkos apsaugos vadybos sistemos standarto ir (ar) ūkio subjektas, kurio pajėgumais remiasi tiekėjas, netenkina jam keliamų kvalifikacijos reikalavimų ir PO nurodymu nebuvo pakeistas į reikalavimus atitinkantį ūkio subjektą;
     5. pasiūlymas neatitinka Pirkimo sąlygose nustatytų reikalavimų, sąlygų ir kriterijų arba PO paprašius tiekėjo patikslinti, papildyti arba paaiškinti savo pasiūlymą, tiekėjas per PO nurodytą terminą nepatikslino, nepapildė arba nepaaiškino savo pasiūlymo ir (ar) neištaisė pasiūlyme pastebėtų aritmetinių klaidų;
     6. per PO nustatytą terminą nepatikslino, nepapildė, nepaaiškino savo pasiūlymo;
     7. tiekėjas per PO nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
     8. pasiūlymas neatitinka Pirkimo sąlygų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis taisyklėmis.
     9. pasiūlyme nurodyta kaina PO yra per didelė ir nepriimtina, išskyrus VPĮ 45 straipsnio 1 dalies 5 punkte numatytus atvejus. Jeigu šiuo pagrindu atmetamas ekonomiškai naudingiausias pasiūlymas, o PO pirkimo dokumentuose nėra nurodžiusi pirkimui skirtų lėšų sumos, kiti pasiūlymai negali būti nustatyti laimėjusiais;
     10. pasiūlyme nurodyta neįprastai maža kaina ir (ar) sąnaudos ir tiekėjas nepateikia tinkamų pasiūlytos neįprastai mažos kainos ir (ar) sąnaudų pagrįstumo įrodymų;
     11. pasiūlymas, kuriame nurodyta neįprastai maža kaina ir (ar) sąnaudos, neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
     12. pasiūlyme neįprastai mažos kainos ir (ar) sąnaudos pasiūlytos dėl to, kad tiekėjas yra gavęs valstybės pagalbą, tačiau tiekėjas negali per pakankamą PO nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu, PO apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;
     13. paaiškėja, kad ekonomiškai naudingiausią pasiūlymą pateikusio tiekėjo pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
     14. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie Pirkimo sąlygose reikalaujami pateikti dokumentai:
         1. **informacija apie pasiūlymo atitikimą techniniams reikalavimams, parengta pagal Pirkimo sąlygų 2 ir / arba 3 priede pateiktą formą;**
     15. Kitais pirkimo sąlygose ir teisės aktuose nurodytais atvejais.

**11.8.** Prieš nustatydama laimėjusį pasiūlymą, PO reikalauja, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius jo pašalinimo pagrindų nebuvimą ir kvalifikaciją (jeigu reikalaujama), pagal VPĮ 51 straipsnį.

**XII. PASIŪLYMŲ VERTINIMAS**

* 1. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
  2. Jeigu PO teisės aktų nustatyta tvarka pati turi sumokėti PVM į valstybės biudžetą už įsigytą pirkimo objektą, PO vertindama tiekėjo pasiūlymą prie jo siūlomos bendros pasiūlymo kainos be PVM pridės Lietuvoje taikomą PVM tarifą, galiojantį pasiūlymo pateikimo dieną.
  3. PO ekonomiškai naudingiausią pasiūlymą išrinks pagal sąnaudų ir/arba kokybės kriterijus. Ekonomiškai naudingiausias pasiūlymas – tai pasiūlymas, kurio sąnaudos, apskaičiuotos pagal toliau nustatytus pasiūlymų vertinimo kriterijus ir sąlygas, yra mažiausios, o kokybės kriterijus - didžiausias.
  4. **Pasiūlymų vertinimo tvarka:**

**12.4.1. Ekonomiškai naudingiausias pasiūlymas išrenkamas pagal mažiausias sąnaudas ir kokybės kriterijus - taikoma I pirkimo daliai:**

**Sąnaudos:**

|  |  |  |
| --- | --- | --- |
| **Eil. Nr.** | **Vertinimo kriterijus (vieno siūlomo automobilio)** | **Vertinama išraiška** |
| 1. | Mėnesio nuomos kaina\* vienam automobiliui, Eur su PVM |  |
| 2. | Elektros sąnaudos\*\* kW 694,00 kilometrų atstumui (jei vieno kilovato kaina – 0,23 Eur/kWh su PVM |  |
| 3. | Degalų sąnaudos\*\*\* 694,00 km atstumui (jei vieno litro kaina – 1,5 Eur su PVM) |  |

***\**** *Į bendrą pasiūlymo kainą turi būti įskaitomi visi tiekėjo mokami mokesčiai,* ***taip pat visos su*** *automobilių nuoma susijusios tiekėjo išlaidos, t. y. automobilio registravimo, pristatymo, periodinio techninio aptarnavimo, valstybinės techninės apžiūros, apdraudimas privalomuoju vairuotojų (automobilio) civilinės atsakomybės draudimu ir KASKO draudimu, be išskaitos mokesčio (frančizės), galiojančiu kriminalinės žvalgybos veiklą vykdančiam subjektui, išlaidos,* ***taip pat*** *visos remonto (įskaitant ir garantinį remontą bei eksploatacinių skysčių papildymą, išskyrus stiklų apiplovimo skystį ir degalus), sezoninių ratų keitimo, balansavimo ir sandėliavimo, žieminių padangų (naujų) komplekto įsigijimo išlaidos bei visi mokesčiai ir rinkliavos, kurie galioja Sutarties vykdymo metu, taip pat pakaitinio automobilio suteikimo (nuomojamo automobilio gedimo, eismo ar kito įvykio, ar aplinkybių atveju, jei ilgiau kaip vieną dieną netenka Pirkėjas galimybės naudotis Automobiliu, atsižvelgiant į tai, kad pakaitinis automobilis turi būti apdraustas privalomuoju vairuotojų (automobilio) civilinės atsakomybės draudimu ir KASKO draudimu be išskaitos mokesčio (frančizės), taip pat pakaitinio automobilio suteikimo**išlaidos (pakaitinio automobilio suteikimo sąlyga galioja STT esant tiek Lietuvoje, tiek ir už Lietuvos Respublikos ribų – Estijoje, Latvijoje ir Lenkijoje).*

*\*\* Elektros sąnaudos skaičiuojamos pagal WLTP testavimą, jeigu yra amplitudė, tai nurodoma didžiausia reikšmė, kuri turi būti pateikta vertinimo išraiškai patikrinti.*

***\*\*\**** *Degalų sąnaudos skaičiuojamos pagal WLTP testavimą, jeigu yra amplitudė, tai nurodoma didžiausia reikšmė, kuri turi būti pateikta vertinimo išraiškai patikrinti.*

*Taikoma formulė*

***S = N + E+K***

Šioje formulėje:

*S* – sąnaudos;

*N* – vieno automobilio 1 mėn. nuomos kaina Eur su PVM *(Į automobilio nuomos kainą turi būti įskaičiuotos visos išlaidos, numatytos Pirkimo sąlygų 5.14 papunktyje. Skaičiuojant automobilio nuomos kainą turi būti atsižvelgta į visus Pirkimo sąlygų reikalavimus);*

*E – Elektros sąnaudos,*

*K – Degalų sąnaudos.*

*E* – vieno automobilio Elektros sąnaudos\* kWh 694,00 kilometrų atstumui (kai elektros energijos kaina – 0,23 Eur/kWh su PVM). E gaunamas pasiūlymo formoje nurodytos elektros energijos kiekio kWh/100 km, skaičiuojamosios elektros kainos 0,23 Eur / kWh su PVM ir 69,40 sandauga.

K – vieno automobilio Degalų sąnaudos\* 694,00 km atstumui (kai vieno litro kaina – 1,5 Eur su PVM). K gaunamas pasiūlymo formoje nurodytų vidutinių degalų sąnaudų l/100 km, skaičiuojamosios degalų litro kainos 1,5 Eur su PVM ir 69,40 sandauga.

**Sąnaudų kriterijaus balų skyrimo tvarka**

Sąnaudų kriterijaus svoris = **85 %**, o ekonomiškai naudingiausias pasiūlymas pagal *mažiausias sąnaudas* nustatomas taikant *mažiausios reikšmės formulę*:

S\_balas = S\_min / S\_i × 85

*Kur:****S\_min*** *– mažiausia iš visų tiekėjų apskaičiuota sąnaudų reikšmė,****S\_i*** *– konkretaus tiekėjo sąnaudų reikšmė.*

**Kokybės vertinimo kriterijai**

|  |  |  |
| --- | --- | --- |
| **Kriterijai** | **Aprašymas** | **Lyginamasis svoris** |
| **T1** | Automobilio pagaminimo terminas | 5 % |
| **T2** | Mokestis už viršytą 100000 km ridą (ridos viršijimo mokestis) | 10 % |

**Kokybės kriterijų aprašymas**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Automobilio pagaminimo terminas**  **(T1)** | **Kriterijaus (T1) balai bus skiriami tiesiogiai, be lyginamojo koeficiento (maksimalus balas 5)**   |  |  | | --- | --- | | ***Automobilio pagaminimo terminas*** | ***Balai*** | | Pagamintas prieš 12 -10 mėnesių iki pasiūlymo pateikimo termino pabaigos. | 1 | | Pagamintas prieš 9-7 mėnesius iki pasiūlymo pateikimo termino pabaigos. | 3 | | Pagamintas ne vėliau kaip prieš 6 mėnesius iki pasiūlymo pateikimo termino pabaigos. | 5 | |
| **Mokestis už viršytą 100000 km ridą (ridos viršijimo mokestis)**  **(T2)** | **Kriterijaus (T2) balai bus skiriami tiesiogiai, be lyginamojo koeficiento (maksimalus balas 10)**   |  |  | | --- | --- | | **Ridos viršijimo mokestis** | ***Balai*** | | 0 Eur | 10 | | 0,01 - 0,05 Eur | 5 | | 0,06 - 0,10 Eur | 3 | | 0,11 - 0,2 Eur\*  *\*Siūlomas mokestis už viršytą 1 km ridą negali būti didesnis kaip 0,2 Eur/1 km.* | 1 | |

**Kokybės kriterijų balų skyrimo tvarka**

Kokybės kriterijų svoris = **15 %**, o ekonomiškai naudingiausias pasiūlymas pagal kokybės kriterijus išrenkamas daugiausia balų surinkęs tiekėjo pasiūlymas, taikant šias formules:

1. T1\_galutinis = (T1\_i / T\_max) × 5;
2. T2\_galutinis = (T2\_i / T\_max) × 10;

Kur:

T\_max – galima didžiausia reikšmė,

T1\_i /T2\_i– konkretaus tiekėjo reikšmė.

**Ekonomiškai naudingiausias pasiūlymas I pirkimo dalyje** – tas tiekėjas, kurio **bendrų balų suma didžiausia** pagal šią formulę:

Bendras balas = S\_balas + T1\_galutinis + T2\_galutinis.

Maksimali galima suma = **85 % (sąnaudos) + 5 % (T1) + 10 % (T2) = 100 balų.**

**12.4.2. Ekonomiškai naudingiausias pasiūlymas išrenkamas pagal mažiausias sąnaudas ir kokybės kriterijus - taikoma II pirkimo daliai:**

Pagal Viešųjų pirkimų įstatymo 55 straipsnio 1 dalies 2 punktą.

**Sąnaudos**

|  |  |  |
| --- | --- | --- |
| **Eil. Nr.** | **Vertinimo kriterijus (vieno siūlomo automobilio)** | **Vertinama išraiška** |
| 1. | Mėnesio nuomos kaina\* vienam automobiliui, Eur su PVM |  |
| 2. | Degalų sąnaudos\*\* 1388,00 km atstumui (jei vieno litro kaina – 1,5 Eur su PVM) |  |

***\**** *Į bendrą pasiūlymo kainą turi būti įskaitomi visi tiekėjo mokami mokesčiai,* ***taip pat visos su*** *automobilių nuoma susijusios tiekėjo išlaidos, t. y. automobilio registravimo, pristatymo, periodinio techninio aptarnavimo, valstybinės techninės apžiūros, apdraudimas privalomuoju vairuotojų (automobilio) civilinės atsakomybės draudimu ir KASKO draudimu, be išskaitos mokesčio (frančizės), galiojančiu kriminalinės žvalgybos veiklą vykdančiam subjektui, išlaidos,* ***taip pat*** *visos remonto (įskaitant ir garantinį remontą bei eksploatacinių skysčių papildymą, išskyrus stiklų apiplovimo skystį ir degalus), sezoninių ratų keitimo, balansavimo ir sandėliavimo, žieminių padangų (naujų) komplekto įsigijimo išlaidos bei visi mokesčiai ir rinkliavos, kurie galioja Sutarties vykdymo metu, taip pat pakaitinio automobilio suteikimo (nuomojamo automobilio gedimo, eismo ar kito įvykio, ar aplinkybių atveju, jei ilgiau kaip vieną dieną netenka Pirkėjas galimybės naudotis Automobiliu, atsižvelgiant į tai, kad pakaitinis automobilis turi būti apdraustas privalomuoju vairuotojų (automobilio) civilinės atsakomybės draudimu ir KASKO draudimu be išskaitos mokesčio (frančizės), taip pat pakaitinio automobilio suteikimo**išlaidos (pakaitinio automobilio suteikimo sąlyga galioja STT esant tiek Lietuvoje, tiek ir už Lietuvos Respublikos ribų – Estijoje, Latvijoje ir Lenkijoje).*

***\*\**** *Degalų sąnaudos skaičiuojamos pagal WLTP testavimą, jeigu yra amplitudė, tai nurodoma didžiausia reikšmė, kuri turi būti pateikta vertinimo išraiškai patikrinti.*

*Taikoma formulė*

***S = N + K***

Šioje formulėje:

***S*** – sąnaudos;

***N*** – vieno automobilio 1 mėn. nuomos kaina Eur su PVM; *(Į automobilio nuomos kainą turi būti įskaičiuotos visos išlaidos, numatytos Pirkimo sąlygų 5.14 papunktyje. Skaičiuojant automobilio nuomos kainą turi būti atsižvelgta į visus Pirkimo sąlygų reikalavimus);*

***K* –** vieno automobilio Degalų sąnaudos\* 1388,00 km atstumui (kai vieno litro kaina – 1,5 Eur su PVM). K gaunamas pasiūlymo formoje nurodytų vidutinių degalų sąnaudų l/100 km, skaičiuojamosios degalų litro kainos 1,5 Eur su PVM ir 13,88 sandauga.

**Sąnaudų kriterijaus balų skyrimo tvarka**

Sąnaudų kriterijaus svoris = **70 %**, o ekonomiškai naudingiausias pasiūlymas pagal *mažiausias sąnaudas* nustatomas taikant *mažiausios reikšmės formulę*:

S\_balas = S\_min / S\_i × 70

*Kur:****S\_min*** *– mažiausia iš visų tiekėjų apskaičiuota sąnaudų reikšmė,****S\_i*** *– konkretaus tiekėjo sąnaudų reikšmė.*

**Kokybės vertinimo kriterijai**

|  |  |  |
| --- | --- | --- |
| **Kriterijai** | **Aprašymas** | **Lyginamasis svoris** |
| **T1** | Automobilio pagaminimo data | 5 % |
| **T2** | Bagažo skyriaus talpa (be atsarginio rato) litrais | 15 % |
| **T3** | Mokestis už viršytą 100000 km ridą (ridos viršijimo mokestis) | 10 % |

**Kokybės kriterijų aprašymas**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Automobilio pagaminimo data**  **(T1)** | **Kriterijaus (T1) balai bus skiriami tiesiogiai, be lyginamojo koeficiento (maksimalus balas 5)**   |  |  | | --- | --- | | ***Automobilio pagaminimo data*** | ***Balai*** | | Pagamintas prieš 12 -10 mėnesių iki pasiūlymo pateikimo termino pabaigos. | 1 | | Pagamintas prieš 9-7 mėnesių iki pasiūlymo pateikimo termino pabaigos. | 3 | | Pagamintas ne vėliau kaip prieš 6 mėnesius iki pasiūlymo pateikimo termino pabaigos. | 5 | |
| **Bagažo skyriaus talpa (be atsarginio rato) litrais**  **(T2)** | **Kriterijaus (T2) balai bus skiriami tiesiogiai, be lyginamojo koeficiento (maksimalus balas 15)**   |  |  | | --- | --- | | **Bagažo skyriaus talpa** | ***Balai*** | | Nuo 551 iki 581 l | 5 | | Nuo 582 l iki 612 l | 10 | | Nuo 613 l ir daugiau | 15 | |
| **Mokestis už viršytą 100000 km ridą (ridos viršijimo mokestis)**  **(T3)** | **Kriterijaus (T3) balai bus skiriami tiesiogiai, be lyginamojo koeficiento (maksimalus balas 10)**   |  |  | | --- | --- | | **Ridos viršijimo mokestis** | ***Balai*** | | 0 Eur | 10 | | 0,01 - 0,05 Eur | 5 | | 0,06 - 0,10 Eur | 3 | | 0,11 - 0,2 Eur\*  *\*Siūlomas mokestis už viršytą 1 km ridą negali būti didesnis kaip 0,2 Eur/1 km.* | 1 | |

**Kokybės kriterijų balų skyrimo tvarka**

Kokybės kriterijų svoris = **30 %**, o ekonomiškai naudingiausias pasiūlymas pagal kokybės kriterijus išrenkamas daugiausia balų surinkęs tiekėjo pasiūlymas, taikant šias formules:

1. T1\_galutinis = (T1\_i / T\_max) × 5;
2. T2\_galutinis = (T2\_i / T\_max) × 15;
3. T3\_galutinis = (T3\_i / T\_max) × 10;

Kur:

T\_max – galima didžiausia reikšmė,

T1\_i /T2\_i– konkretaus tiekėjo reikšmė.

**Ekonomiškai naudingiausias pasiūlymas II pirkimo dalyje** – tas tiekėjas, kurio **bendrų balų suma didžiausia** pagal šią formulę:

Bendras balas = S\_balas + T1\_galutinis + T2\_galutinis+T3\_galutinis.

Maksimali galima suma = **70 % (sąnaudos) + 10 % (T1) + 15 % (T2) + 10 % (T3) = 100 balų.**

**XIII. PASIŪLYMŲ EILĖ, SPRENDIMAS DĖL LAIMĖJUSIO PASIŪLYMO IR SUTARTIES SUDARYMO**

* 1. PO, norėdama priimti sprendimą dėl laimėjusio pasiūlymo, turi nedelsdama įvertinti pateiktus tiekėjų pasiūlymus ir nustatyti pasiūlymų eilę (išskyrus atvejus, kai pasiūlymą pateikti kviečiamas arba pasiūlymą pateikia, arba įvertinus pasiūlymus liko tik vienas tiekėjas) kiekvienai pirkimo daliai atskirai. Pasiūlymų eilė nustatoma ekonominio naudingumo mažėjimo tvarka kiekvienai pirkimo daliai atskirai. Kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.
  2. Laimėjusiu pasiūlymu kiekvienoje pirkimo objekto dalyje galės būti pripažinti tik po 1 (vieną) ekonomiškai naudingiausią pasiūlymą, esantį atitinkamos pirkimo objekto dalies pasiūlymų eilės pirmojoje vietoje. Tas pats tiekėjas gali būti nustatomas laimėtoju dėl visų pirkimo objekto dalių.
  3. Prieš nustatydama laimėjusį pasiūlymą, PO reikalauja, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius Pirkimo sąlygose nurodytų pašalinimo pagrindų nebuvimą, įrodančius atitiktį pirkimo sąlygose nustatytiems kvalifikacijos reikalavimams (jeigu taikytina) ir, jeigu taikytina, patvirtinančius jo atitiktį kokybės vadybos sistemos ir (arba) aplinkos apsaugos vadybos sistemos standartams, išskyrus atvejus kai jų buvo paprašyta ir jie buvo įvertinti ankstesniuose pirkimo procedūros etapuose ir ši informacija vis dar yra aktuali, taip pat išskyrus atvejus kai vadovaujantis Pirkimo sąlygomis šių dokumentų nereikalaujama. PO taip pat įvertina, ar ekonomiškai naudingiausią pasiūlymą pateikusio tiekėjo pasiūlymas neturėtų būti atmestas dėl kitų priežasčių.
  4. Jeigu pasiūlymą pateikė tik vienas tiekėjas arba įvertinus pasiūlymus liko tik vienas tiekėjas pasiūlymų eilė nenustatoma ir tas pasiūlymas laikomas laimėjusiu.
  5. PO suinteresuotiems tiekėjams ne vėliau kaip per Pirkimo sąlygų 2.16 papunktyje nurodytą terminą raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia informaciją, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. PO taip pat nurodo priežastis, dėl kurių buvo priimtas sprendimas nesudaryti pirkimo sutarties, pradėti pirkimą iš naujo.
  6. PO, gavusi suinteresuoto tiekėjo raštu pateiktą prašymą, ne vėliau kaip per Pirkimo sąlygų 2.17 papunktyje nurodytą terminą išsamiai pateikia šią informaciją:
     1. kandidatui – jo paraiškos atmetimo priežastis;
     2. dalyviui, kurio pasiūlymas nebuvo atmestas:
        1. laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą;
        2. dalyviui, kurio pasiūlymas buvo atmestas, – pasiūlymo atmetimo priežastis, įskaitant, jeigu taikoma, informaciją apie tai, kad buvo remtasi VPĮ 45 straipsnio 4 dalies nuostatomis, o VPĮ 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų.
  7. PO neteiks informacijos, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
  8. Susipažinti su visa su pirkimais susijusia informacija gali tik Komisijos nariai, Komisijos posėdžiuose dalyvaujantys stebėtojai ir PO pakviesti ekspertai, Viešųjų pirkimų tarnybos atstovai, PO vadovas, jo įgalioti asmenys, kiti asmenys ir institucijos, turinčios tokią teisę pagal jų veiklą reglamentuojančius Lietuvos Respublikos įstatymus, taip pat Europos Sąjungos, atskirų valstybių ar finansinių institucijų finansinę paramą administruojantys viešieji juridiniai asmenys. Kiti asmenys gali susipažinti tik su ta su pirkimu susijusia informacija, kurią atskleisti leidžia VPĮ.
  9. PO laimėjusio tiekėjo pasiūlymą, sudarytą pirkimo sutartį, pakeitimus, jei keičiama sudaryta pirkimo sutartis, skelbs CVP IS.
  10. Jeigu PO kyla abejonių dėl tiekėjo pasiūlyme nurodytos informacijos konfidencialumo, ji prašys tiekėjo įrodyti, kodėl nurodyta informacija yra konfidenciali. Jeigu tiekėjas per PO nurodytą terminą, kuris netrumpesnis kaip 3 (trys) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
  11. Jeigu tiekėjas, kurio pasiūlymas pripažintas laimėjusiu, pranešimu CVP IS priemonėmis atsisako sudaryti sutartį arba tiekėjas iki PO nurodyto laiko neatvyksta sudaryti sutarties arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti sutartį. Tuo atveju PO siūlo sudaryti sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį. Šiuo atveju PO, prieš siūlydama sudaryti pirkimo sutartį, įvertina šio tiekėjo pašalinimo pagrindų nebuvimą ir kvalifikaciją (jeigu taikoma) skelbime apie pirkimą nustatytiems reikalavimams, jei pašalinimo pagrindų nebuvimas ir kvalifikacija (jeigu taikoma) prieš tai nebuvo įvertinta (tiekėjo nebuvo reikalauta pateikti visų pašalinimo pagrindų nebuvimą ir kvalifikaciją (jeigu taikoma) patvirtinančių dokumentų).
  12. Laikoma, kad tiekėjas atsisakė sudaryti sutartį, kai yra bent vienas iš šių atvejų:
      1. tiekėjas raštu atsisako ją sudaryti;
      2. iki PO nurodyto laiko nepasirašo sutarties;
      3. atsisako sudaryti sutartį VPĮ ir Pirkimo sąlygose nustatytomis sąlygomis;
  13. Pirkimo sutartis sudaroma nedelsiant, bet ne anksčiau, negu pasibaigė atidėjimo terminas, kuris negali būti trumpesnis nei nurodyta Pirkimo sąlygų 2.21 papunktyje. Sutarties sudarymo atidėjimo terminas gali būti netaikomas, kai vienintelis suinteresuotas tiekėjas yra tas, su kuriuo sudaroma pirkimo sutartis.

**XIV. PRETENZIJŲ, SKUNDŲ IR GINČŲ NAGRINĖJIMO TVARKA**

**14.1.** Tiekėjas, kuris mano, kad PO nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.

**14.2.** Tiekėjas, norėdamas iki sutarties sudarymo teisme ginčyti PO sprendimus ar veiksmus, pirmiausia elektroninėmis priemonėmis turi pateikti pretenziją PO.

**14.3.** Pretenzijos pateikimo PO, prašymo pateikimo ar ieškinio pareiškimo teismui terminai nustatyti VPĮ 102 straipsnyje.

**XV. TIESIOGINIO ATSISKAITYMO SU SUBTIEKĖJU GALIMYBĖ**

* 1. Kai tiekėjas numato pasitelkti subtiekėjus vykdant sutartį, PO numato tiesioginio atsiskaitymo Tiekėjo pasitelkiamiems subtiekėjams galimybę, kuri įgyvendinama Pirkimo sutartyje nustatyta tvarka:
  2. Subtiekėjas, norėdamas, kad PO tiesiogiai atsiskaitytų su juo, pateikia prašymą PO ir inicijuoja trišalės sutarties tarp jo, PO ir Tiekėjo sudarymą. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į pirkimo sutartyje nustatytą kainodarą. Su subtiekėjais gali būti atsiskaitoma tik po to, kai suteiktos sutartyje nurodytos paslaugos. Trišalė sutartis turi būti sudaryta ne vėliau kaip iki PO atsiskaitymo su subtiekėju. Joje turi būti nustatyta:
     1. Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į Pirkimo sąlygose ir subtiekimo sutartyje nustatytus reikalavimus;
     2. Pareiga subtiekėjui, prieš pateikiant sąskaitą PO, ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas Tiekėjo atstovas, kuris yra nurodytas trišalėje sutartyje.
     3. Atsiskaitymas su subtiekėju vykdomas per 20 (dvidešimt) kalendorinių dienų nuo tinkamos sąskaitos faktūros pateikimo PO.
  3. PO atlikti mokėjimai subtiekėjui pagal jo pateiktas sąskaitas atitinkamai mažina sumą, kurią PO turi sumokėti Tiekėjui pagal sutarties sąlygas ir tvarką. Tiekėjas, išrašydamas ir pateikdamas sąskaitas PO, atitinkamai į jas neįtraukia subtiekėjo tiesiogiai PO pateiktų ir Tiekėjo patvirtintų sąskaitų sumų;
  4. Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui pirkimo sutartimi numatytos teisės, pareigos ir kiti įsipareigojimai nepereina subtiekėjui;
  5. Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo mokėtinos sumos, rizika prieš PO tenka Tiekėjui ir neatitikimai pašalinami Tiekėjo sąskaita.

**XVI. PIRKIMO SUTARTIES SĄLYGOS**

* 1. Sutartis sudaroma su tiekėjais, kurių pasiūlymai pripažinti laimėjusiais.
  2. Sudarant sutartį, joje negali būti keičiama laimėjusio tiekėjo pasiūlymo kaina, sąnaudos ir nekeičiamos kitos sąlygos.
  3. Pirkimo sutartis sutarties galiojimo laikotarpiu, neatliekant naujos pirkimo procedūros, gali būti keičiama tik VPĮ 89 straipsnyje nurodytais atvejais ir apimtimi.
  4. Pirkimo sutarties galiojimas – pirkimo sutartis įsigalios Šalims pasirašius pirkimo sutartį ir galios iki visiško pagal pirkimo sutartį prisiimtų įsipareigojimų įvykdymo arba iki pirkimo sutarties nutraukimo pirkimo sutartyje ar galiojančiuose Lietuvos Respublikos teisės aktuose nustatytais atvejais ir tvarka*.*
  5. Pirkimo sutarties projektas yra pateikiamas Pirkimo sąlygų 4 priede. Pirkimo sutarties projekto sąlygos nekeičiamos. Jeigu tiekėjas turi pastabų dėl pirkimo sutarties projekto, tai turi jas pareikšti Pirkimo sąlygų 2.12 papunktyje nurodytais terminais.
  6. PO laimėjusį pasiūlymą, sudarytą sutartį ir jos pakeitimus, išskyrus informaciją, kuriai taikomi VPĮ 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo sutarties sudarymo ar jos pakeitimo dienos, bet ne vėliau kaip iki pirmojo mokėjimo pagal ją pradžios, skelbia CVP IS.

**XVII. BAIGIAMOSIOS NUOSTATOS**

* 1. Pirkimo procedūros, kurios, neapibrėžtos šiose pirkimo sąlygose, vykdomos vadovaujantis VPĮ (*aktuali redakcija*) ir kitų viešuosius pirkimus reglamentuojančių teisės aktų nuostatomis.

Viešųjų pirkimų komisijos pirmininkė Lijana Palšienė

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-1)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)